15.9.2023 г.
BG
Официален вестник на Европейския съюз
L 228/145
довели до неразумно високи разходи, могат да се използват непреки методи за определяне на набора от данни в съответствие с точка 2.
Когато такива методи не са налични, не са технически осъществими или биха довели до неразумно високи разходи, могат да се използват стойности по подразбиране, предоставени на разположение и публикувани от Комисията за преходния период, при условията, посочени в член 4, параграф 3 от настоящия регламент.
б) Що се отнася до методите за пряко или непряко определяне, даден метод се счита за подходящ, когато се гарантира, че всяко измерване, анализ, вземане на проби, калибриране и валидиране с цел определяне на конкретния набор от данни се извършва чрез прилагане на методи, определени в съответните стандарти EN или ISO.
Когато не са налице такива стандарти, могат да се използват национални стандарти.
Когато липсват приложими публикувани стандарти, се използват подходящи проектостандарти, насоки за най-добрите промишлени практики или други научно доказани методики, с които се ограничават систематичните грешки при вземането на проби и измерването. в) В рамките на един от методите, посочени в буква а), измервателните уреди или лабораторните анализи под контрола на оператора се предпочитат пред измервателни уреди или анализи под контрола на друго юридическо лице, като например доставчика на гориво или материали или търговските партньори във връзка с произведените стоки.
г) Измервателните уреди се избират така, че да са с най-ниската неопределеност при употреба, без да водят до неоправдани разходи.
Предпочитат се уреди, подлежащи на нормативен метрологичен контрол, освен когато са налице други уреди със значително по-ниска неопределеност при употреба.
Уредите се използват само в среда, подходяща от гледна точка на техните работни спецификации.
д) Когато се използват лабораторни анализи или когато лабораториите извършват обработка на проби, калибриране, валидиране на методи или дейности, свързани с непрекъснато измерване на емисиите, се прилагат изискванията на раздел Б.5.4.3 от настоящото приложение.
2.
Методи за непряко определяне: Когато не е налице метод за пряко определяне на изискван набор от данни, по-специално в случаите, когато трябва да се определи нетната измерима топлинна енергия, използвана в различни производствени процеси, може да се използва метод за непряко определяне, като например: а) изчисляване въз основа на известен химичен или физичен процес чрез използване на подходящи приети стойности от литературата за химичните и физичните свойства на съответните вещества, подходящи стехиометрични коефициенти и термодинамични свойства, като например енталпии на химичните реакции, по целесъобразност; б) изчисляване на базата на проектните данни на инсталацията, като например енергийната ефективност на техническите възли или изчисленото потребление на енергия за единица продукт; в) математически зависимости на базата на опитни изпитвания за определяне на приблизителни стойности за изисквания набор от данни с помощта на некалибрирано оборудване или данни, документирани в производствените протоколи.
За тази цел се осигурява съответствие на математическата зависимост с изискванията на добрата инженерна практика и се гарантира, че тя се използва само за определяне на стойности, които попадат в обхвата, за който е била определена.
Валидността на тези математически зависимости се оценява поне веднъж годишно.
3.
За да се определят най-добрите налични източници на данни, се избира източникът на данни, който е най-високо в класирането, представено в точка 1, и е вече налице в инсталацията.
Когато обаче е технически осъществимо да се приложи източник на данни, заемащ по-предно място в класирането, без да се правят неоправдани разходи, този по-добър източник на данни се прилага без излишно забавяне.
Когато са налични различни източници на данни за един и същ набор от данни на едно и също ниво в класирането, представено в точка 1, се избира източникът на данни, който осигурява най-ясното движение на данните с най-нисък присъщ риск и риск при контрола по отношение на неточностите.
4.
Източниците на данни, избрани съгласно точка 3, се използват за определяне и докладване на съпътстващите емисии.
5.
Доколкото е възможно, без това да води до неоправдани разходи, за целите на системата за контрол в съответствие с раздел З от настоящото приложение се установяват допълнителни източници на данни или методи за определяне на наборите от данни, за да се позволи потвърждаване на източниците на данни по точка 3.
Избраните източници на данни, ако има такива, се посочват в документацията относно методиката за мониторинг.